《送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵 其一》
元代·丁复

张生抱天秀，少小从亲宦。夙慕东鲁生，历事南邦彦。

暇力既昏晨，读书忘夜旦。茫茫天壤间，碌碌儿子万。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。